Ólafur Andri Ragnarsson , aðjúnkt við tölvunarfræðideild Fjórða iðnbyltingin stendur nú yfir og framundan eru miklar breytingar . Róbotar taka yfir störf , gervigreind leysir ráðgjafa af hólmi og drónar munu ferja fólk og varning . Tækni framtíðarinnar er í senn heillandi , ógnvænleg og sveipuð óvissu . Ólafur Andri Ragnarsson , tölvunarfræðingur og aðjúnkt við Háskólann í Reykjavík , heldur opinn fyrirlestur í HR í tilefni útgáfu á bók hans um fjórðu iðnbyltinguna . Í fyrirlestrinum fer hann yfir iðnbyltingar fyrri tíma og ræðir við hverju megi búast af þeirri fjórðu , hann fer yfir tæknisöguna og ræðir sjálfkeyrandi bíla , dróna , Netflix , Uber , örlög Nokia , framgang Apple , nýjungar hjá Google o.fl . Undanfarin ár hefur Ólafur Andri kennt námskeiðið „ Ný tækni “ við Háskólann í Reykjavík sem verið hefur mjög vinsælt . Fyrirlesturinn verður haldinn í stofu M 101 klukkan 12:10 - 13:00 Boðið verður upp á léttar veitingar . Hægt verður að fylgjast með fyrirlestrinum í streymi , hér .